Katoloso ya sekole sa Mahupu e tsweletse  sentle
Thulaganyo ya go godisa sekole sa Mahupu kwa Takatokwane go nna sengwe sa tse dikgolwane e tsweletse sentle mme go solofetswe gore sekole seo se amogele e le la ntlha baithuti ba mophato wa bone ngwaga o o tlang. Seo se tlhomamisitswe kemogolwane mo ofising ya thuto kwa Letlhakeng, Rre Ndineni Mbuso jaaka a ne alekodisa makhanselara a kgaolo-potlana ya Letlhakeng ka tswelelopele ya tiro eofa ba etetse sekole seo go lekola tiro. Rre Mbuso o supile fa sekolesa Mahupu e le sengwe sa dikole tse di kgethilweng mo Botswana go itebaganya lego godisa talente ya baithuti ba ba dirang sentle mo go tsa mabelo, metshamekole tsa botaki, ka jalo a supa fa go tlaa agiwa mabala a metshameko a boleng jobo kwa godimo fela thata. Rre Mbuso a re ka jaana ba itemogetse fa tlhaelo ya metsie le kgwetlho e kgolo mo kgaolong, ba tsweletse ka go dira maiteko a go phunyasediba mo sekoleng gore e re mo isagong fa sekole se se lebanwe ke tlhaelo yametsi go seka ga nna le kgoreletsego mo thutong ya bana. E rile a tswa la gagwe,mogokgo wa sekole seo, Rre Khan Masau a re bodiredi mo sekoleng bo eme malala alaotswe mo dipaakanyetsong tsa go amogela baithuti ba mophato wa bone, a kayafa bangwe ba setse ba etetse dikole tse dikgolwane di le mmalwa go ya go tsayamalebela. A re ba setse ba tlhamiledikomiti di le mmalwa go thusa mo dipaakanyetsong gore tiro e nne motlhofo. Osolofeditse fa e tlaa re mo bogaufing ba ikgolaganye le bogogi jwa motse lemorafe go tla go bua ka paka e sekole se tlaa e dirisang, mme ka jalo agatelela botlhokwa jwa tshwaragano magareng ga bodiredi jwa sekole le setshaba. Moemedi wa kompone ya RedEast Construction e e itebagantseng le tiro ya kago, Rre Dean Lin o supile gorelegato la ntlha la dikago tse le tlaa wela kgwedi ya Tlhakole mo ngwageng o otlang mme sekole se kgone go amogela baithuti. A re legato la bobedi ebile ele la bofelo lone le tlaa wela mo kgweding ya Ngwanaatsele ngwaga o o tlang. Mongwe wa makhanselara, RreTshabahule Kgotlhang yo e leng mokhanselara wa kgaolwana ya Ditshegwane/Maboanea re o kgotsofaditswe ke kgatelopele e a e bonang e e akaretsang go agiwa gamatlo a borutelo, a boroko jwa baithuti le a bodiredi mo sekoleng mme a supa faa na le tumelo ya gore e tlaa re mo ngwageng o o tlang sekole se kgone goamogela baithuti. O supile fa go godisiwa maemoga sekolo sa Mahupu, e le maiteko a mantle fela thata a puso ebile go tlaa sekego tswele banni ba Takatokwane ba le nosi mosola mme go tlaa thusa kgaoloyotlhe. A re baithuti ba kgaolo eo ba tsena kwa mafelong a a kgakala, selo se areng se paledisa botsadi go tshwaraganela thuto ya bana le barutabana. O kailefa jaanong batsadi ba tlaa kgona go lekola tiro ya baithuti gaufi. Modulasetilo wa khansele-potlanaya Letlhakeng, Rre Thomas Batlhophi o supile fa le ene a itumeletse kgatelopeleya tiro eo mme a gwetlha ba-na-le-seabe botlhe go itoma molomo wa tlase le goabelana kitso gore tiro e seka ya imela ope mme e wele ka nako.      